नई दिल्ली | अधिकतर सर्वे एजेंसियों ने जहां गुरुवार को संपन्न हुए बिहार विधानसभा चुनाव में मुख्यमंत्री नीतीश कुमार के नेतृत्व वाली महागठबंधन को सर्वाधिक सीटें मिलने की संभावना व्यक्त की है, वहीं न्यूज 24-टुडेज चाणक्या के सर्वे में भाजपा के नेतृत्व वाली राष्ट्रीय जनतांत्रिक गठबंधन (राजग) को भारी बहुमत मिलने की संभावना जताई गई है। चाणक्या के अलावा टाइम्स नाऊ-सी वोटर, एबीपी न्यूज और न्यूज नेशन के सर्वे में हालांकि त्रिशंकु विधानसभा की आशंका व्यक्त की गई है।
चाणक्या के सर्वे के मुताबिक, 243 सीटों वाले बिहार विधानसभा में राजग को 155 सीटें मिल सकती हैं।
महागठबंधन को 83 सीटें मिलने की संभावना जताई गई है, वहीं अन्य दलों के पाले में पांच सीटें जा सकती हैं।
टाइम्स नाऊ और सी-वोटर के एक्जिट पोल में महागठबंधन को 112 से 132 सीटें मिलने का अनुमान व्यक्त किया गया है, जबकि 243 सीटों वाले बिहार विधानसभा में राजग को 101 से 121 सीटें मिल सकती हैं।
हर तरह की संभावनाओं को मिलाकर महागठबंधन को आधे के लगभग 122 सीटें और जबकि राजग को 111 सीटें मिल सकती हैं।
इंडिया टुडे और सिसेरो के एक्जिट पोल के मुताबिक, एनडीए को 120 सीटें मिल सकती हैं, जबकि नीतीश कुमार के नेतृत्व वाले महागठबंधन को 117 सीटें मिलने की संभावना व्यक्त की गई है।
मतदान बाद किए गए सर्वेक्षण में भाजपा गठबंधन को 113 से 127 सीटें मिल सकती हैं, जबकि महागठबंधन को 111 से 123 सीटें मिलने की संभावना है।
एबीपी न्यूज के एक्जिट पोल के मुताबिक, एनडीए को 108 सीटें मिलती नजर आ रही हैं जबकि महागठबंधन 130 सीटें जीत सकती है।
न्यूज नेशन ने एनडीए को 115 से 119 सीटें मिलने की उम्मीद जताई है, जबकि महागठबंधन 120 से 124 सीटें जीत सकती हैं।
243 सीटों वाले बिहार विधानसभा चुनाव में सरकार बनाने के लिए 122 सीटों की जरूरत है, जो किसी भी दल को मिलता नजर नहीं आ रहा।
January 18, 2018
January 17, 2018
January 14, 2018
January 8, 2018
January 6, 2018
December 30, 2017
awa_Deva awa_Deva hin_Deva awa_Deva awa_Deva awa_Deva awa_Deva awa_Deva awa_Deva hin_Deva eng_Latn eng_Latn eng_Latn eng_Latn eng_Latn hun_Latn